Numatomo teisinio reguliavimo poveikio
vertinimo metodikos
3 priedas

**NUMATOMO TEISINIO REGULIAVIMO POVEIKIO VERTINIMO PAŽYMOS FORMA**

|  |  |
| --- | --- |
| **Projekto pavadinimas** | Lietuvos Respublikos Vyriausybės nutarimo „Dėl Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano priemonės „Subsidijos įmonėms“ lėšų skyrimo ir naudojimo tvarkos aprašo patvirtinimo“ projektas |

|  |  |
| --- | --- |
| **Projekto rengėjas** | Ekonomikos ir inovacijų ministerija |

|  |  |
| --- | --- |
| **Projekto tikslas** | Nutarimo projektu siūloma nustatyti reikalavimus nuo COVID-19 nukentėjusioms įmonėms (toliau **–** pareiškėjai), kurios siekia gauti negrąžinamąją subsidiją (toliau – subsidija) pagal Lietuvos Respublikos Vyriausybės 2020 m. kovo 16 d. pasitarimo (protokolo Nr. 14) Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano 3 tikslo „Padėti verslui išsaugoti likvidumą“ 9.6 priemonę „Subsidijos įmonėms“ (toliau – Priemonė), subsidijų pareiškėjams skyrimo ir administravimo tvarką, reikalavimus subsidijai taip pat institucijas, dalyvaujančias Priemonės įgyvendinimo procese. |

|  |  |
| --- | --- |
|  | **Siūlomo projekto poveikio įvertinimas** **(teigiamos ir (ar) neigiamos pasekmės)\*** |

|  |  |
| --- | --- |
| **Poveikis atitinkamai** **sričiai** | Pagal Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano priemonės „Subsidijos įmonėms“ lėšų skyrimo ir naudojimo tvarkos aprašą (toliau – Aprašas) siūloma nustatyti remiama veikla – įmonių veiklos skatinimas, skiriant subsidiją apyvartinėms lėšoms (likvidumo išsaugojimui).Siūlomos remti įmonės – tai labiausiai nuo koronaviruso (COVID-19) nukentėjusios įmonės, kurios atitinka 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 6.1 ir 6.2 papunkčiuose nustatytas sąlygas. Pareiškėjas, siekdamas gauti subsidiją, turi atitikti šias sąlygas: pas pareiškėją 2020 m. gruodžio 31 d. ir subsidijų paraiškos teikimo pirmą mėnesio dieną dirbo bent vienas darbuotojas; pareiškėjas iki 2020 m. sausio 31 d. yra sumokėjęs/įskaitęs bent dalį už 2019 metų mokestinį laikotarpį deklaruotos mokėtinos gyventojų pajamų mokesčio sumos (toliau – GPM) į valstybės ir savivaldybės biudžetus (netaikoma pareiškėjams, nurodytiems Aprašo 13.2 papunktyje); ir kitas Aprašo 16 punkte nustatytas sąlygas. |

|  |  |
| --- | --- |
| **Poveikis** **valstybės finansams** | Nutarimo projektu siūloma nustatyti, kad vienam pareiškėjui galimos skirti subsidijos dydis yra:1. 25 proc. nuo sumokėtos/ įskaitytos GPM sumos (visos ar jos dalies) subsidija, kai pareiškėjo 2019 metais visa sumokėta/ įskaityta GPM suma (visa ar jos dalis) siekia daugiau nei 2 000 Eur;
2. 500 Eur subsidija, kai pareiškėjo 2019 metais visa sumokėta/ įskaityta GPM suma (visa ar jos dalis) siekia ne daugiau kaip 2 000 Eur;
3. 500 Eur subsidija, kai pareiškėjai yra įmonės, atitinkančios Aprašo 13.2 papunktyje nustatytas sąlygas.

Bendra vienai įmonei teikiamo finansavimo pagal 2020 m. kovo 19 d. Europos Komisijos komunikatą „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ su paskutiniais pakeitimais, padarytais 2020 m. spalio 13 d. Europos Komisijos komunikatu (subsidijų, dotacijų, mokesčių lengvatų forma), įskaitant ir apskaičiuotą pagal Aprašą skiriamą subsidiją, suma negali viršyti 800 000 Eur (aštuonių šimtų tūkstančių eurų).Pagal Priemonę numatoma paskirstyti 150 000 000 Eur valstybės biudžeto lėšų skelbiant du kvietimus: pirmąjį kvietimą savarankiškoms įmonėms 50 000 0000 Eur sumai ir antrąjį kvietimą nesavarankiškoms (t. y. su kitais subjektais susijusioms) įmonėms 100 000 000 Eur sumai. Kvietimai galiotų iki to momento, kai pagal skirtas subsidijas ir gautas subsidijų paraiškas galės būti paskirstyta visa subsidijų paraiškoms finansuoti bendrai skiriama suma, bet ne ilgiau kaip iki 2021 m. birželio 1 dienos. Nutarimo projekte siūloma numatyti galimybę Ekonomikos ir inovacijų ministerijai, įvertinus kvietimų eigą, kvietimams numatytas lėšas perskirstyti tarp kvietimų, bet ne anksčiau nei 2021 m. balandžio 1 d. Subsidija gali būti skiriama ne vėliau kaip iki 2021 m. birželio 30 d. |

|  |  |
| --- | --- |
| **Poveikis administracinei naštai** | Nutarimo projektu numatyta, kad kvietimus skelbia, pareiškėjų atitikimą Aprašo 13, 15 ir 16 punkte nustatytiems reikalavimams vertinimą atlieka, tinkamų finansuoti pareiškėjų sąrašą sudaro, pareiškėjus, kurių paraiška netenkinama, informuoja Valstybinė mokesčių inspekcija prie Lietuvos Respublikos finansų ministerijos (toliau – VMI); sprendimą dėl subsidijų skyrimo priima Lietuvos Respublikos ekonomikos ir inovacijų ministras; lėšas pareiškėjams išmoka ir už jų finansinę apskaitą atsako Nacionalinis bendrųjų funkcijų centras; atitiktį Komunikato ir valstybės pagalbos schemos nuostatoms ir Aprašo 17, 18 ir 21 punktų reikalavimams vertinimą, įmonių sąsąjų analizę ir galimos skirti pagalbos dydį nustato VšĮ Lietuvos verslo paramos agentūra; duomenis, reikalingus pareiškėjams įvertinti dėl valstybės pagalbos teikimo, teikia Konkurencijos taryba.Pareiškėjas, norėdamas gauti subsidiją, turės užpildyti Nutarimo projektu siūlomą patvirtinti nukentėjusio nuo koronaviruso (COVID–19) savarankiškos įmonės subsidijų paraiškos formą ir pateikti ją per internetinę svetainę „Mano VMI“ arba per Elektroninę deklaravimo sistemą užpildyti ir pateikti Ekonomikos ir inovacijų ministerijos tvirtinamą nukentėjusios nuo koronaviruso (COVID–19) nesavarankiškos įmonės subsidijų paraiškos formą ne vėliau kaip iki 2021 m. birželio 1 d. Minėtose paraiškų formose pareiškėjas turės pateikti juridinio asmens duomenis, sąskaitos numerį, įmonės statusą, duomenis apie susijusius asmenis (tik nesavarankiškos įmonės), patvirtinti nustatytus įsipareigojimus ir pateiktų duomenų teisingumą. |

|  |
| --- |
| **Kita svarbi informacija**Nutarimo projektas parengtas bendradarbiaujant su Valstybine mokesčių inspekcija prie Lietuvos Respublikos finansų ministerijos, VšĮ Lietuvos verslo paramos agentūra, suinteresuotų verslo organizacijų atstovais. |
|
|

\* Jeigu buvo atlikta siūlomo projekto sąnaudų ir naudos ar sąnaudų efektyvumo analizė, nurodykite ir pateikite sąnaudų ir naudos ar sąnaudų efektyvumo analizės išvadas, pagrindžiančias siūlomą projektą.

**Informacija apie asmenį ir instituciją, atsakingą už poveikio vertinimą**

|  |  |
| --- | --- |
| Vardas ir pavardė | Agnė Petrauskaitė |
| Pareigos | Vyriausioji specialistė |
| Institucija (padalinys) | Europos Sąjungos investicijų koordinavimo departamento Europos Sąjungos investicijų planavimo skyrius  |
| Telefono numeris ir elektroninio pašto adresas | 8 706 64689agne.petrauskaite@eimin.lt |

\_\_\_\_\_\_\_\_\_\_\_\_\_\_\_\_\_\_